## L’Institut Valencià de Cultura programa en el Teatre Arniches les propostes teatrals ‘Valparaíso’ i ‘Un tros de pa’

*** *Valparaíso* es podrà vore el divendres 28 de març a les 20:30 hores
* La sessió del cicle ‘Som Menuts’ amb *Un tros de pa* serà el diumenge 30, a les 12:00 hores**

La Conselleria d’Educació, Cultura, Universitats i Ocupació, a través de l’Institut Valencià de Cultura tanca el mes de març en el Teatre Arniches amb sengles propostes teatrals per a públic adult i familiar.

El divendres 28 de març, a les 20:30 hores, es podrà vore *Valparaíso*, del dramaturg, actor i director valencià Manuel Valls qui, a més, forma part de l’elenc juntament amb Marta Chiner.

Esta producció de La Penúltima Teatro i Dacsa Producciones, amb direcció de Rafael Calatayud, conta la història de dos persones que pràcticament no tenen res en comú i decidixen quedar tots els anys durant més de 30 anys per a passar uns dies junts.

L’obra conta la història del país, des d’una incipient democràcia fins als inicis del segle XXI i la fi del bipartidisme, contada a través de dos persones ideològicament antagòniques que són capaces d’estimar-se i, fins i tot, d’entendre’s.

Per la seua banda, el diumenge 30 de març tornen els matinals del cicle ‘Som Menuts’, a les 12:00 hores, de la mà de la companyia catalana Cia. Les Pinyes, que presenta l’espectacle de teatre d’objectes *Un tros de pa* amb Marta Asamar, Cèlia Castellano i Noèlia Fajardo.

L’obra, guanyadora del Premi FETEN 2024 a la millor direcció, proposa seguir el viatge que fa un pa, un senzill pa. Un recorregut ple de cançons, de dibuixos, de titelles i de màgia. *Un tros de pa* és una experiència visual, sensitiva i divertida per a públic infantil a partir de dos anys.

Les entrades es poden adquirir en els següents enllaços de la web de l’IVC: [entrades Valparaíso](https://taquilla.ivc.gva.es/es/espectaculo/valparaiso/VALPARAISO25) i [entrades Un tros de pa](https://taquilla.ivc.gva.es/es/espectaculo/cia-les-pinyes-presenta-un-tros-de-pa/CIA).

Fecha: 26/03/2025